AksaraLLM/aksara-bahasa-daerah-v1 huggingface dataset:
Nicky Nastitie Karya Dewi atawa leuwih dipikawanoh Nicky Astria lahir di Bandung, 18 Oktober 1967. Nicky nyaéta lady rocker asal Indonésia. Ratu Rock Nicky Astria masih kénéh sohor. Sababaraha taun teu kaluar dipanggung musik alatan riweuh ngajalankeun rumah tangga. Nicky ngagebrak deui liwat lagu anyarna Jangan Lagi Ada Angkara anu diliris dina taun 1999. Ngaku mula-mula rada kagok, minder, sarta éra, indung dua anak Obit sarta Onil ieu tetep nempokeun geregetna minangka salaku awéwé rocker nu kasohor di Indonésia.

Biografi
Lahir salaku anak awéwé  hiji-hijina ti lima duduluran , Nicky méakkeun mangsa leutikna di Kuala Lumpur, Malaysia. Bapa Nicky, Tatang Kosasih Wirahadimada, sabot éta mibanda tugas minangka Kapala Sakola Indonésia di Kuala Lumur. Bakat nembang Nicky mimiti kasampak ku guru kasenianna di Kuala Lumpur, anu ménta Nicky nembang di hareupeun umum dina acara Proklamasi Kemrdekaan , 17 Agustus. Nicky mimiti kasohor jadi penyanyi rock dina taun 1980-an. Ngaranna kaluar sanggeus ngaliris albeum Jarum Naraka (1985) anu kajual nepi ka 500 rébu gebig kaset. Dua albeum saterusna, Tangan-Tangan Setan, sarta Gersang, kaluar deui, nepi ka posisi Nicky jadi penyanyi Rock awewe panglarisna vérsi BASF Award salila tilu taun (1987, 1988, sarta 1989)) Lain ukur suksés di dunya rékaman , Nicky ogé sikses di panggung. Gaya panggung sarta kualitas sorana anu prima nyieun manéhna mibanda loba penggemar fanatik. Dina mangsa éta, Nicky bisa kalur di sagala rupa pintonan anatara sapuluh nepi ka dua puluh kali dina sabulan. Sagala rupa prédikat ogé dihontalna, contona minangka penyanyi rock pangsohorna vérsi majalah populér sarta penyanyi rock awéwé pangalusna majalah gadis. Nicky anu disebut "si cengeng" sabot leutik, nikah jeung pangusaha Satria Kamal, anak urut Gubernur Jabar Solihin G.P., dina 1992. Tapi dina 2002 perkawinan maranéhanana diwartakeun papisah.

Atikan
SD di Malaysia
SD Halimun Bandung (1979)
SMPN 13 Bandung (1982)
SMAN 12 Bandung (1985)
Akademi Bahasa Asing (teu tamat)

Albeum
Semua dari Cinta (1983)
Jarum Neraka (1984)
Tangan-Tangan Setan (1985)
Gersang(1986)
Bias Sinar(1987)
The Best of Nicky Astri; Matahari dan Rembulan; Negeri Khayalan; Cinta di Kota Tua; Pakar Rock; Jangan Ada Lagi Angkara (1999)
Samar Bayangan (2000)
Ke mana (2003)

Rujukan

Penyanyi Rock Indonesia
Korék api atawa kerékan nyaéta parabot pikeun nyundut roko, ududeun, damar, lampu, jeung sajabana. Sok disebut ogé gerétan, kayu api, korék atawa kerék api. Eusi kerékan disebutna siki kerékan. Korék - Korék Api modérn dijieun alatan kapanggihna fosfor, hiji zat anu néwak seuneu dina suhu anu pohara rendah. Taun 1681, saurang berkebangsaan Inggris, ngaranna Robert Boyle, ngasupkeun potongan kai anu geus dikokolakeun jeung walirang kana campuran walirang sarta fosfor. Tapi korék api éta gampang kabeuleum, ku kituna penemuanna henteu kapaké.

Korék api praktis anu kahiji dijieun di Inggris ku saurang padagang ubar anu ngaranna John Walker. pikeun ngahurungkeunna, korék api éta digesekkeun di antara lipetan-lipetan kertas anu dilapisan ku kaca. Nyanghareupan taun 1833, korék api anu tungtungna ngandung fosfor anu bisa dihurungkeun ngaliwatan gesekan, dijieun di Austria sarta Jerman, tapi aya hiji masalah. Fosfor warna bodas atawa konéng téh picilakaeun pikeun para pagawé korék api, ku kituna fosfor-fosfor éta kapaksa dilarang pamakéanana ku pakta internasional dina taun 1906.

Pamustunganana, fosfor beureum anu henteu beracun diwanohkeun, sarta ieu ngarah kana penemuan korék api. Korék api kahiji, anu ngan hurung dina permukaan nu geus disiapkeun dijieun di Swedia dina taun 1844. Kabéh bahan kimia anu diperlukeun henteu diasupkeun kana sirah korek seuneu, tapi fosfor beureum ditémpél dina permukaan sentuh tempat korék api. ku kituna, korék api éta aman, iwal lamun digosokkeun kana daérah sentuh.

Rujukan

Parabot
Seuneu
Réaksi kimia
Nyangku' nyaéta upacara adat tradisional anu diwariskeun ti generasi ka generasi ti karuhun Panjalu anu diamanahkeun ku Prabu Sanghyang Borosngora, raja Panjalu Islam kahiji anu nyebarkeun agama Islam. Nyangku asal kecap ti basa Arab "Yangko", nu hartina jadi meresihan benda-benda pusaka katurunan Panjalu jeung lambang emosional antar katurunan Panjalu, hubungan antara manusa sarta kasadaran sarua katurunan Nabi Adam.

Ajén-inajén Nyangku
Ajén-inajén anu aya dina ieu upacara nyaéta mangrupa rasa sukur kana bajoang ngalaksanakeun amanah ti Prabu Sanghyang Borosngora, raja Panjalu Islam kahiji dina ngajaga nilai sajarah anu unik. Dina prak-prakanana pamilon upacara nu mawa benda pusaka, mawa layon budak leutik anu diais tur sadayana ngabring ti Bumi Alit meuntas Situ Léngkong Panjalu ka Pulo Nusa Gedé, benda-benda pusaka dibérésihan terus upacara ieu dituluykeun ku sababaraha kasenian séjén nyaéta gemyung, debus, jeung kasenian pencak silat.

Saumpama di Situ Léngkong mah disebut nyangku anu mangrupa upacara adat, ari di Kampung Naga mah aya Upacara Hajat Sasih.

Sumber

Upacara Adat Sunda
Muse nyaéta grup musik rock alternatip asal Inggris. Ieu grup musik dibentuk di Devon taun 1994 ku Matthew Bellamy (vokalis, gitaris, pianis), Dominic Howard (drummer), jeung Chris Wolstenholme (bassis). Muse miboga gaya musik anu nyampurkeun genre musik rock, rock progesif, musik klasik, jeung elektronika. Muse ogé kasohor ku aksi panggungna anu bdéa ti grup musik séjénna anu miboga ciri aksi anu pinuh énergi jeung tata lampu anu alus.

Suksés anu diraih nalika awal rilis nimbulkeun wacana di kalangan industri musik anu nyebutkeun yén Muse téh sarua jiga Radiohead. Tapi perusahaan Amerika, Maverick Records ngontrak Muse taun (1998), sanggeus sababaraha kali minton di Amerika Serikat.

Kabentukna Muse (1992-1997)
Taun 1990-an para personil boga grup musik sorangan-sorangan di sakolana. Kabentukna Muse dimaulai nalika Matthew Bellamy (14 taun) lulus audisi pikeun asup ka grup musikna Dominic Howard, disusul ku Chris Wostenholme anu ngagantikeun bassis grup musikna Dominic. Saacan panceg dingaranan Muse, ieu grup musik pernah sababaraha kali ganti ngaran di antarana: Gothic Plague, Carnage Mayhem, Fixed Penalty, jeung Rocket Baby Dolls. Urutan kronologis ngeunaan gunta-gantina ngaran ieu grup musik teu pati jelas, sabab méré inpormasi anu henteu konsistén dina unggal wawancarana. Dina taun 1994, nalika masih maké ngaran Rocket Baby Dolls, Matthew spk meunangkeun kompetisi Battle of The Bands lokal, terus ngaganti ngaran grup musikna jadi Muse.

Anggota Band 

 Matthew Bellamy – vokalis, gitaris, keyboard, piano
 Dominic Howard  – drum, perkusi
 Chris Wolstenholme – bass, backing vocal

Diskografi 

 Showbiz (1999)
 Origin of Symmetry (2001)
 Absolution (2003)
 Black Holes and Revelations (2006)
 The Resistance (2009)
 The 2nd Law (2012)
 Drones (2015)
 Simulation Theory (2018)
 Will of the People (2022)

Référénsi

Grup musik
Grup musik ti Inggris
Grup musik rock
Cagar Budaya Ciung Wanara mangrupa titinggal puseur dayeuh Karajaan Galuh Pusaka anu dikukuhkeun ku Permanadikusumah. Di ieu tempat aya titinggal ti legénda Ciung Wanara salah saurang putra Permanadikusumah. Di dieu ogé dibangun Goong Perdamaian Dunia minangka lambang tali duduluran, perdamaian jeung alam.

Legenda situs Karangkamulyan
Legenda situs Karangkamulyan nyaritakeun ngeunaan Ciung Wanara nu aya hubunganna jeung Kerajaan Galuh. Ieu carita téh dieusi ku kisah kepahlawanan nu luar biasa saperti kasaktian jeung kakuatan anu teu dipimilik jalma biasa tapi dipimilik ku Ciung Wanara. Kisah Ciung Wanara mangrupa carita ngeunaan Kerajaan Galuh (zaman saacan ngadegna Kerajaan Majapahit jeung Pajajaran. Aya raja Galuh mangsa harita nyaéta Prabu Adimulya Sanghyang Cipta Permana Di Kusumah jeung dua permaisuri, nyaéta Dewi Naganingrum jeung  Dewi Pangrenyep. Singkat kerajaan dipasrahkeun ka Patih Bondan Sarati sabab can dikarunia putra ti permaisuri ka hiji (Dewi Naganingrum).Raja Bondan ngan saukur mentingkeun sorangan, anugrah ti kuasa Tuhan Dewi Naganingrum dianugerahi putra, nyaéta Ciung Wanara]] nu jadi panerus Karajaan Galuh anu adil jeung wijaksana.

Titinggal Karajaan Galuh
Aya sababaraha titinggalan anu aya di Cagar Budaya Ciung Wanara nyaéta (a)Batu pangcalikan nyaéta batu titinggal singgasana jeung tempat musawarah raja (b)Panyambungan ayam nyaéta tempat titinggal Ciung Wanara ngadu hayam jeung Bonan Sarati (c)Sanghyang Bedil (d)Lambang peribadatan (e)Sumber cai anu aya nyaéta Citeguh jeung Cirahayu (f)Makam Adipati Panaekan (g)Pamangkonan (h)Batu Panyandaan (i) Walungan Patimuan (j) Leuwi Sipataunan tempat Ciung Wanara keur orok anu dipiceun téa.

Lokasi
Cagar Budaya Ciung Wanara pernahna di désa Karangkamulyan Kacamatan Cijeungjing kurangleuwih 16 km ka beulah wétan ti puseur dayeuh Ciamis anu gampang dijugjugna sabab sisi jalan gedé.

Fasilitas
Cagar Budaya Ciung Wanara miboga sababaraha fasilitas anu ditawarkeun nyaéta tempat parkir, tempat leleson, tempat dahar, tempat inuman, masjid jeung toilet.

Galeri

Sumber

Pariwisata
Tempat pelesir di Ciamis
Éntog (Cairina moschata) nyaéta sato ingon unggas sarupa meri nu asalna ti Méksiko, Amérika Tengah jeung Kidul. Ukuranana gedé, nu jalu panjangna bisa nepi ka 76 cm kalawan beurat 8 kg. Ilaharna, buluna boga kelir bodas jeung hideung (jaluna semu wulung), sabudeureun panonna beureum teu buluan. Najan kaasup unggas tropis, éntog bisa hirup di wewengkon tiris. Dina dunya kulinér, dina basa Inggris éntog katelah Barbary Duck. Ieu spésiés kabagi dua: subspésiés liar Cairina moschata sylvestris jeung subspésiés doméstik Cairina moschata domestica.

Bacaan salajengna
Florida Fish and Wildlife Conservation Commission (FFWCC) (1999) Nuisance Muscovy Ducks . Retrieved 2008-NOV-18.
Maddox, John (1988): When to believe the unbelievable. Nature 333(6176): 787.  PMID 3386722
Hilty, Steven L. (2003): Birds of Venezuela. Christopher Helm, London. ISBN 0-7136-6418-5
Shang, Aijing; Huwiler-Müntener, Karin; Nartey, Linda; Jüni, Peter; Dörig, Stephan; Sterne, Jonathan A.C.; Pewsner, Daniel & Egger, Matthias (2005): Are the clinical effects of homoéopathy placebo effects? Comparative study of placebo-controlled trials of homoéopathy and allopathy. Lancet 366(9487): 726–732.  PMID 16125589 PDF fulltext
Stiles, F. Gary & Skutch, Alexander Frank (1989): A guide to the birds of Costa Rica. Comistock, Ithaca. ISBN 0-8014-9600-4

Tutumbu kaluar
 Muscovy Duck videos, photos and sounds from the Internet Bird Collection

Anatidae
Tarian Singa atawa di Indonésia dipikawanoh kalayan ngaran barongsai mibanda sajarah rébuan taun. Catetan kahiji ngeunaan tarian ieu bisa disusud dina mangsa Dinasti Chin kira-kira abad katilu saméméh maséhi. Nurutkeun kapercayaan urang Cina, singa mangrupa lambang kabagjaan sarta kesenangan. Tarian Singa dipercaya mangrupa pintonan anu bisa mawa kauntungan ku kituna umumna diayakeun dina sagala rupa acara penting kawas bubuka réstoran, ngadegkeun klénteng, sarta tangtu waé perayaan taun anyar.

Jenis Tarian Barongsai
Tarian Singa diwangun ti dua jenis utama nyaéta Singa Kalér anu mibanda surai galing sarta sukuna opat. Pintonan Singa Kalér katempo leuwih natural sarta jiga singa tinimbang Singa Kidul anu mibanda sisit sarta jumlah suku anu ragem antara dua atawa opat. Sirah Singa Kidul dilengkepan jeung tanduk ku kituna sakapeung jiga jeung sato ‘Kilin’. Gerakan antara Singa Kalér sarta Singa Kidul ogé béda. Lamun Singa Kidul kaceluk kalayan gerakan sirahna anu teuas sarta ancul-anculan seiring kalayan tabeuhan gong sarta tambur, gerakan Singa Kalér condong leuwih lincah sarta pinuh dinamika alatan mibanda opat suku. Hiji gerakan utama ti tarian Barongsai nyaéta gerakan singa ngadahar amplop ngeusi duit anu disebut kalayan istilah ‘Lay See’. Di luhur amplop kasebut biasana ditempelan kalayan sayuran anu ngalambangkeun kado pikeun sang Singa. Prosés ngadahar ‘Lay See’ ieu lumangsung kira-kira sapamatuk bagian ti sakumna tarian Singa. Di hareup nu ngigel Barong biasana ogé aya saurang nu ngigel séjén anu maké topéng sarta mawa kipas. Inohong ieu disebut Sang Buddha. Pancénna nyaéta pikeun mirig sang Singa Barong ka tempat di mana amplop ngeusi duit ditunda.

Aspek Tarian
Aya sagala rupa cara pikeun maénkeun barongsai, tapi unggal nuturkeun pola dasar anu sarua. Dalapan elemen dasar barongsai nyaéta: saré, muka, ulin, panéangan, tarung, dahar, panutup, sarta saré deui. Tarian bisa diperpanjang, atawa meureun kaluar ti kabiasaan ulin. Tarian singa ogé dipirig ku musik drum badag, gong sarta gembrengan, sarta petasan. Contona kapanggih dina acara taun anyar Cina.

Udagan Barongsai
Sacara tradisional, urang China ngagunakeun barongsai minangka simbol pikeun nandaan tanggal konci kesuksesan kawas Taun anyar Cina atawa bubuka tempat usaha anyar. Samentara di Nagara Kulon geus loba nyarita dina sawatara taun pamungkas ngeunaan 'pencucian tempat', sedengkeun di nagara Cina arang kénéh dipaké, kajaba prakték anu dipigawé ku rahib Buddha atawa Tao pikeun urusan jeung masalah rohani. Padika Tradisional pangumbahan tempat/daérah nyaéta ngaliwatan barongsai. Aya sawatara harti dina barongsai ieu anu ngajadikeun Feng Shui tempat anjeun leuwih alus:
Ngaleungitkeun énérgi négatif - Sora anu nyaring ti drum sarta gembrengan baris menyucikan atawa ngabersihkeun.

Rujukan

Budaya Cina
Pantun baduy téh nyaéta wanda mantun ti wewengkon Baduy, atawa carita pantun anu asalna atawa sumberna di daérah Baduy (Kanékés, Rawayan). Gelarna ieu sesebutan utamana sabada J.J. Meijer (1981) midangkeun tulisanana ngeunaan sawatara lalakon pantun ti daérah Gunung Kancana, Banten Kidul, meunang ngumpulkeun juru tulisna ngaran Agus Raksaatmadja. Réana lalakoan anu disebut aya sapuluh, nyaéta lalakon Bima Wayang, Gajah Lumantung, Kidang Panandri, Kuda Gandar, Kuda Wangi, Langga Sari, Panambang Sari, Paksi Keling, Radén Tegal, jeung Rangga Séna.

Eusi pantun Baduy nyaéta gambaran jeung ajaran sapopoé masarakat Baduy. Taya eusi carita pantun Baduy anu kiwari dipikawanoh ku urang Baduy anu patali jeung karajaan atawa tokoh kawentar nu tangtu anu biasana mah sok aya dina sastra lisan Jawa Kulon umumna kayaning karajaan Pajajaran, Pakuan, jeung Galuh atawa jeung tokoh Prabu Siliwangi.

Tacan kaungkab sacara tutas kumaha saéstuna pantun téh; ngeunaan jumlah lalakonna, basana, adegan caritana, wandana, pungsi pagelaranana, jsté. Proyek Penelitian Pantun & Folklor Sunda pingpinan Ajip Rosidi (Bandung, 1970) kungsi ngarekam jeung nertibkeun dua carita pantun asal Baduy, nyaéta lalakon Lutung Kasarung jeung Buyut Orényéng.

Réferénsi

Carita pantun
Kamper téh nyaéta geutah nu asalna tina tangkal. Kamper  bisa laas jeung sok dipaké di jero lomari, supaya papakéan téh ulah ku geget. Kecap kamper asal ucapan urang Arab tina "kafur" anu asalna tina basa urang kapur.

Sajarah Kamper
Ti baheula kénéh, di Barus, nyaéta salah sahiji palabuan di Teluk Tapanuli Sumatra Wewengkon di Sumatera anu mindeng disebut-sebut, ditulis ti saprak abad ka-1 Masehi, hiji wewengkon di basisir kulon Sumatera, perenahna antara Sibolga sarta Singkel, anu ayeuna asup wewengkon Sumatera Kalér geus bisa ngaékspor sabangsa kapur nu disebut kapur barus. Aya tilu wewengkon utama penghasil kamper di Asia Tenggara, nyaéta Sumatera, Semenanjung Malayu, sarta Bornéo.

Saprak abad ka-6, urang Cina geus nyambungkeun kamper jeung barus minangka penghasil kamper éta sorangan. Padagang-padagang Arab anu harita geus aya hubunganana jeung padagang Indonésia, ku maranéhna kapur barus dibawa ka nagarana, ti tanah Arab diékspor ka Éropa di antarana datang ka Vénésia, di dinya disebutna camphora, di Perancis disebutna campheré, di Inggris disebut camphor, tapi di Jérman disebutna kampfer, sedeng di nagri Walanda disebutna kamfer. Anu disebut kamper nu diimpor ti Éropa ka urang sabenerna lain kapur barus, tapi asal tina hasil minyak tanah anu disebut naphtaline.

Rujukan
Anakronismeu atawa anakronisme dina karya sastra ngandung harti ayana gambar latar, kajadian carita, tatabusana palaku jsté. Anu teu luyu jeung pangalaman (waktu harita)..  Bisa jadi teu dhihaja, tapi bisa jadi mémang dihaja. Disebut teu dihaja lamun éta “kasalahan” téh mémang dilantarankeun ku katuna pangaruh pangarang ngeunaan jaman éta. Disebut dihaja lamun pangarang lain teu nyaho tina perkata éta, tapi kajadian kitu téh lantaran kajurung ku tujuan.

Contona, anakronismeu dina Wawacan Kian Santang atawa Gagak Lumayung, anu nepungkeun Kian Santang jeung Bagénda Ali, kangjeng Nabi Muhammad, “pangarang” lain teu nyaho yén teu sajaman, tapi lantaran hayang nandeskeun yén anu ngarintahkeun jeung nyebarkeun Islam di Sunda téh lain nu lian, tapi pencaran Prabu Siliwangi kénéh, turunan luluhur Sunda, nyaéta Kian Santang.

Mampuh nempatkeun anakronismeu téh kalintang pentingna sabab bisa mantuan pikeun nguji kakuatan sumber. Lamun sumber katingalina teu bisa diandelkeun mangka éta sumber téh teu kudu dipaké.  Lolobana, anakronismeu téh bisa kapanggih kalawan gampang. Tapi anakronismeu ogé bisa muncul dina dokumén sajarah asli.

Réferénsi

Sastra
Ayang-ayang gung nyaéta kawih kaulinan anu dilagukeunana bari ayang-ayangan, pauntay-untuy. Biasana mangrupa lagu panganteur dina kaulinan ucing kuriling atawa ucing peungpeun.

Rakitan kakawihan
Ayang-ayanggung,
gung goongna ramé,
ménak Ki Mas Tanu,
nu jadi wadana,
naha manéh kitu,
tukang olo-olo,
loba anu giruk,
ruket jeung Kumpeni,
niat jadi pangkat,
katon kagoréngan,
ngantos Kangjeng Dalem,
lempa lempi lempong
jalan ka Batawi ngemplong.Kawih kaulinan barudak  (diakses tanggal 03 Mei 2011)

Kawih lianna:
Oyong-oyong bangkong,'''kong parakan nyambut,buten buah beunying,nyingsat ka cawéné,néang nu ngajuru,rungkad sajajagat,gatrik naék munding,dingklak ka landeuhkeun,keuna kana burang,rangkék naék jambé,béo wliyulah,laha dina bilik,lika meunang nguseup,seupan leunca ngora,ratib ngan duaan,anteur kami mulang,langka munding bulé,lédéh kahujanan,nangtung jadi ratu,tuan besar senang,nangtung ka nu butuh,tutali tumenggung,gung goongna ramé,ménak Ki Wastanu,nu jadi wadana,naha manéh kitu,tukang olo-olo,loba anu giruk,ruket jeung Kumpeni,niat jadi pangkat,katon kagoréngan,ngantos Kangjeng Dalem,lempa lempi lempongjalan ka Batawi ngemplong,plong ka kulon plong ka wétan,tantara Lemah-abang,bangkong luncat ka sawah,wahon Abdul Wahab,Habib tukang bajigur,Gurka kurang ajar,jarah ka Batutulis,lisung nini-nini,Nipong tukang tipu,puas dibom atum,tuma nyaliara,ramé di Jakarta,tara ti sasari,ribut loba Indo,Indonésia Meredéka.''

Referensi

Kaulinan budak Sunda
Pérépét jéngkol nyaéta kawih kaulinan barudak lalaki atawa awéwé tilu urang, nyarekelan leungeun bari patukang-tukang séwang-séwangan, suku katuhuna diangkat tuluy bitisna dianyamkeun atawa lamun cara tali mah ditalikeun sukuna kanu séjénna nepi ka pageuh jeung teu bisa lésot deui muringkel jiga anyaman samak. Tuluy sanggeus pageuh, leungeun barudak séwang-séwangan dileupaskeun tuluy laluncatan muter ka beulah kénca atawa ka beulah katuhu bari kekeprok nurutkeun wirahma lagu Pérépét jéngkol. Kitu satuluyna, biasana dilakukeun ku sababaraha kelompok boh tili kelompok atawa opat kelompok salobana pikeun lomba atawa pasanggiri anu tangtu dina hal kaulinan barudak anu éléh biasana kudu turut ka nu meunang jeung dibéré hukuman saluyu jeung paménta nu meunang, lamun teu nurut biasana sok disurakan atawa digugurkeun tina kaulinan, ulah miluan deui nepi ka nurutna, biasana budak anu sok amekan jeung pundungan nu tara nurut téh, tapi dina maénna mah sok aya waé nu pundungan téh ngan ari ngaran budak mah pundungna gé sok sakeudeung tara lila, asal maén balikan deui sok teu weléh seuri Kieu rakitan kawihna:

Pérépét jéngkol
Jajahéan
Kadempét kohkol
Jéjérétéan.Kawih kaulinan barudak (diakses tanggal 03 Mei 2011)

Referensi

Kaulinan budak Sunda
Paciwit-ciwit lutung nyaéta kaulinan barudak sunda anu dilakukeun ku awéwé atawa lalaki, tilu urang atawa opat urang, bisa ogé leuwih pikeun barudak nu geus gedé mah. Carana siliciwit tonggong dampal leungeun, nyusun ka luhur bari ngawih paciwit-ciwit lutung nurutkeun wirahmana terus ngaluhuran nepi ka teu nepi awakna ka luhur jéjéngkéan bari seuseurian barudak ngawihkeunana suka bungah jeung babaturanana. Biasana kawih ieu dilakukeun mun barudak keur ngariung babarengan sosonoan jeung babaturan nu kakara panggih, atawa jeung babaturan nu geus lila teu panggih, bisa disebut ogé jargon salam pertemuan atawa biasa dipaké ku barudak leutik mun keur arulin di tepas imah bari dariuk atawa narangtung nu penting mah posisi awakna genaheun tur teu ngabahayakeun budak, ngawihna suka bungah bari seuseurian sakapeung mah sok dilakukeun ku barudak SD mun keur ngeusi waktu nu kosong di sakolana atawa waktu istirahat, jeung sakapeung mah budak umuran TK ogé osok ngawih jeung maénkeun ieu paciwit-ciwit lutung.

Filosofi 
Ti sababaraha kaulinan barudak, kaulinan paciwit-ciwit lutung téh salah sahiji kaulinan anu paling menarik keur ditalungtik. Kaulinan ieu bener-bener aya pakuat-kaitna jeung kumaha carana sangkan barudak bisa ngendalikeun rasa jeung tenggang rasa ka babaturanna. Filosofi tina kaulinan ieu téh nyaéta unggal jalma bakal hirup dina kaayaan suka jeung duka, dina hiji mangsa aya masana uang di luhur (pangimpin) aya ogé mangsana urang di handap (rahayat). dina hiji mangsa urang pasti bakal ngalaman nu ngarana bagja jeung sedih. Dina kabagjaan jeung kasedihan éta urang teu meunang leupas ti katerkaitan batin jeung sasama manusa.Paciwit-ciwit lutung ogé ngajarkeun ka barudak leutik keur hirup babarengan boh dina kayaan bagja atawa sedih, ulah hirup sosoranganan kudu hirup babarengan.

Rumpaka 
Paciwit-ciwit lutung
Si lutung pindah ka luhur.

Kawih lianna :

Paciwit-ciwit lutung
Si lutung pindah ka tungtung.Kawih kaulinan barudak (diakses tanggal 03 Mei 2011)

Referensi

Kaulinan budak Sunda
Kaulinan barudak
Ucang-ucang anggé nyaéta kawih kaulinan anu biasana dilakukeun ku budak atawa kolot nu keur ngasuh budakna, bari ucang-ucangan diuk dina golodog nu aya kolongan, sukuna diayun-ayunkeun ka hareup jeung ka tukang ka lebah kolong handapeun pangdiukan sababaraha kali. Biasana bari ngasuh budak leutik boh adi boh dulur ku nu ngasuh budak leutik mah tonggong dampal sukuna sok didiukan ku budak asuhanana, bisana ngolo budak nu hayang jajan indungna teu boga duit, atawa ngolo budak nu keur ceurik diheureuyan ku batur sok seuri deui ari diucang-ucangan mah langsung bungah deui, kitu kolot baheula mah ari ngolo budak téh, béda jeung jaman ayeuna ngolo budak téh geus wé dibéré duit langsung cageur biasa deui, éléh ku duit mah atawa dibéré eskrim geus wé langsung jempé ceurikna téh. Barudak nu naék dahan awi ogé sok ucang-ucangan bari ngawih ucang-ucangan malah aya nu sok bari eundek-eundekan ngaheureuyan nu ngaliwat. Ngawihna kieu :

Ucang-ucang anggé
Mulung muncang ka papanggé
Diudag ku anjing gedé
Anjing gedé nu Ki Lebé
Ari gog, gog cungungung.Kawih kaulinan barudak (diakses tanggal 03 Mei 2011)

Referensi

Kaulinan budak Sunda
Trang-trang koléntrang nyaéta kawih kaulinan anu dikawihkeun ku barudak sangkan hujan raat, ngarawihna babarengan henteu sosoranganan. dina ngawihkeunana dipingpin ku hiji budak nu pangkolotna, tuluy diturutan ku budak séjénna. Biasana ngarawihna bari dariuk, atawa keur ngarumpul di tepas jeung téras imah sabari siduru di hawu atawa sabari ngariung jeung kulawargana, atawa jeung babaturanana teu kaci lamun ieu kawih dikawihkeunna ku sorangan, cenah mah hujanna ogé moal raat lamun dikawihkeunna ku sorangan mah jadi kudu ku lobaan babarengan, sakapeung mah sok dilombakeun ieu kakawihan téh pikeun sababaraha golongan nu tangtunu reueus kana kabudayaan sunda. Barudak bihari mah kana kakawihan téh éstuning tarapti pisan, mun rék nanaon ogé sakapeung mah sok bari ngawih boh keur leumpang, keur cicing komo keur ngalamun mah malah sok nyiptakeun sisindiran sorangan dina lamunanana. Ieu di handap aya kawih kaulinan budak mun keur nungguan hujan sangkan raat kieu rakitanana:

Trang-trang koléntrang
Si londok paéh nundutan
Tikusruk kana durukan
Mesat gobang kabuyutan.

Kawih lianna :

Trang-trang koléntrang
Si londok paéh nundutan
Tikusruk kana durukan
Mesat gobang kabuyutan
Nyéh prot nyéh prot
Nya nyéréh nya kempot.Kawih kaulinan barudak (diakses tanggal 03 Mei 2011)

Referensi

Kaulinan budak Sunda
Oasis nyaéta grup musik asal Inggris anu dibentuk ku Liam Gallagher (Gitaris, penulis lagu), Noel Gallagher (gitaris, vokalis)j, Gem Archer (ritem), Andy Bell (bassis, gitaris), Zak Starkey (drummer). Oasis dibentuk taun 1991 di Manchester, Inggris. Oasis pernah jadi grup musik anu suksés taun 1990-an, malah mah kungsi dilélér The Guinness Book Of Hit Singles And Albums keur katégori Most Successful Act of the Last Decade di Inggris.

Munculna Oasis Katut Debutna
Oasis mimiti kabentuk ti hiji kelompok ngaranna rain. Liam Gallagher asup salaku vokalis, terus ngaran grup musikna robah jadi Oasis. Teu lila adina Liam, Noel Gallagher asup jadi gitaris sakaligus vokal latar kalayan kondisi manéhna anu mingpin. Taun 1991-1992, Oasis fokus kana latihan, rekaman démo, jeung manggung di Tempat-tempat leutik. Taun 1994, Oasis ngaluarkeun album pertamana supersonic anu kalintang suksés.

ALbum-album Oasis di antarana: Definitely Maybe (1994), Morning Glory? (What's the Story, 1995), Be Here Now (1997), Standing on the Shoulder of Giants (2000), Heathen Chemistry (2002) jeung Don't Believe the Truth (2005). Sababaraha single Oasis pernah jadi jawara tangga lagu di Inggris, di antarana: 1995 - Some Might Say, 1996 - Don't Look Back in Anger, 1997 - D'You Know What I Mean?, 1998 - All Around the World, 2000 - Go Let It Out, 2002 - The Hindu Times, 2005 - Lyla, 2005 - The Importance of Being Idle. Lian ti éta lagu-lagu séjén anu kasohor dianarana: Wonderwall, Champaign Supernova, jeung live forever.

Référénsi

Grup musik
Grup musik ti Inggris
Olé-olé ogong nyaéta kawih kaulinan nu biasana dikawihkeun ku barudak nalika panén bari laleumpang dina galengan maranéhna nyieun taléot (empét-empétan) dijieun tina jarami garing. Biasana mun keur usum panén Barudak sok bari olé-oéan suka bungah jalan galengan mapay sawah bari arulin sok tara  balik ka imah lamun can bérés nyieun taléot mah. Rakitanana kieu :

Olé-olé ogong
Melak cabé di Tarogong
Dihakan ku embé ompong
Ditéang kari sapotong.Kawih kaulinan barudak (diakses tanggal 03 Mei 2011)

Referensi

Kaulinan budak Sunda
Drama nu kiwari mindeng dipintonkeun, asalna mah ti jaman Yunani Purba. Tahun 600 SM, dina upacara-upacara kaagamaan, masarakat Yunani ngayakeun raraméan nu di jerona aya acara ngibing jeung ngahaleuang salaku média panghormatan ka déwa Dionysius. Sanggeus kitu maranéhna nyieun hiji pasanggiri drama dina éta acara nu dilaksanakeun taun 534 SM di Athena. Drama nu harita dipintonkeun nyaéta drama tragedi, tur nu jadi jawarana nyaéta Thespis, aktor jeung panulis munggaran nu kasohor ka sakuliah dunya.
Sanajan Thespis mangrupa tokoh historis, tapi ku bangsa Yunani dijadikeun legenda. Sagala rupa nu aya patalina jeung drama, pasti dipatalikeun jeung Thespis nepi ka lakon dina drama dingaranan thespian. 
Drama Yunani aya dina puncak kamekaranana dina taun 400 SM. Drama masih dipintonkeun minangka ritual kaagamaan. Di Athena tempat pintonan drama nu kasohor nyaéta Teater Dionysius nu aya di gigireun Acropolis, puseur kuil kota Athena. Ieu tempat cukup pikeun 14.000 nu nongton. 
Urang Yunani Kuno mimiti ngaresmikeun téater minangka seni dina ngamekarkeun drama tragedi, komedi jeung satir. Masarakat Yunani ngamangpaatkeun karakter mitologis tur ngamekarkeun konsép drama kritik dramatis. Dina karya modéren ieu karya geus disaluyukeun sarta diinterprétasi sangkan bisa saluyu jeung jaman. Contona waé saperti nu ditawarkeun ku Antigone nu digunakeun ku Anoulih dina taun 1944 pikeun nyieun hiji pernyataan ngeunaan ayana Nazi di Perancis sarta Brecht dina taun 1948 nu nyaruakeun Creon minangka Hitler.

Wangun Drama di Yunani

Tragédi
ku lantaran ayana tragédi tina upacara agama, sipat ieu pintonan sakral, puitik, jeung filosopis. Ampir sakabéh carita tragedi asalna tina mitologi agama Yunani. Lakon dina tragédi biasana miboga kahéngkéran nu atra pisan sarta mindeng nyanghareupan masalah moral. Biasana lakon utama tragédi gagal ngalawan musuhna tur pamustunganana mah pinasti panggih jeung pati.

Satyr
Satyr mangrupa komédi nu péndék sarta hampang, sipatna bodor tur parodi dina mitologi. Lalakonna biasana mah mahluk dongéng satengah manusa satengah sato.

Komédi heubeul
Komédi asal kecapna tina komoida nu hartina nyieun kabagjaan. Dina komédi, lakon utama digambarkeun salaku nu mawa ide pikabungaheun. Biasana sanggeus ieu pintonan komédi anggeus dituluykeun ku komos atawa ngayakeun hiji raraméan.

Komédi anyar
Tragédi mimiti tara dipintonkeun sanggeus taun 400 SM, tapi sabalikna jeung komédi. Komédi sanggeus taun 400 SM ngalaman parobahan nepi ka komédi nu ditulis sanggeus taun 338 SM mah dingaranan komédi anyar. Béda jeung komédi heubeul nu ngangkat téma ngeunaan sosial jeung politik, ieu téma komédi leuwih museur kana kahirupan rumah tangga kelas menengah di Athena.

Referensi

Sajarah
Kalong king nyaéta kawih kaulinan anu dikawihkeun nalika layung pasosoré, biasana lamun aya kalong ngaliwat tinggalayang disurakan bari dikawihan. Nalika kalong ngaliwat, barudak sok ribut nyurakan bari ngawih kalong king, suka bungah seuseurian nyurakanana ogé sok tara kira-kira jiga nu ijid ka kalong téh, ngan ramé wé da barudak mah néangan hiburan pikeun ngabubungah haténa lain saukur nyurakan. Kieu kawihna :

Kalong king, kalong king
Bapa sia utah ngising
Dibura ku madu ucing
Madu ucing meunang maling
Maling ti imah aing.Kawih kaulinan barudak (diakses tanggal 03 Mei 2011)

Referensi

Kaulinan budak Sunda
Meuncit reungit nyaéta kawih kaulinan barudak anu dikawihkeun bari siduru atwa kabeneran aya nu keur ngadurukan sampah boh kolot boh budak deui nu keur ngadurukanna mah, tempatna di buruan imah atawa tukangeun imah nu lega jauh ti imah tatangga sabab paur bisi kadurukan tépa ka nu séjénna. Ngajauhan hal éta, kolot biasana ngadurukannana di tempat nu terbuka atawa deukeut jeung cai, saperti di sisi susukan atawa di tempat nu loba taneuhna saeutik jukutna. Biasana dilakukeun ku barudak keur waktu peuting atawa magrib saméméh ngaji ka masigit atawa saméméh solat isa, sok ulin heula bari ngawih ngagugulung kolot atawa budak séjén nu kabeneran keur ngadurukan sampah pelastik atawa ngahaja siduru alatan tiris kabulusan, kakawihan ieu dipangaruhan pisan ku kaayaan tempat, biasana barudak nu cicingna di daérah gunung atawa di sisi laut jarang dikawihkeun ku barudak nu cicingna di perkotaan. Rakitanana kieu:

Di dieu meuncit reungit
Di dinya meuncit domba
Di dieu beuki leungit
Di dinya beuki loba.

Kawih lianna :

Ka ditu meuncit domba
Ka dieu meuncit reungit
Ka ditu beuki loba
Ka dieu beuki leungit.Kawih kaulinan barudak (diakses tanggal 03 Mei 2011)

Referensi

Kaulinan budak Sunda
Tong tong papatong nyaéta kawih kaulinan anu dikawihkeun ku barudak lamun rék ngala papatong. Biasana dikawihkeun bari néangan papatong mawa eupan nyéré nu maké geutah cau atawa dangdauanan nu geus digeutahcauan mancing papatong sangkan datang eunteup ka éta daun, baheula mah ngala papatong téh ku awi atawa nyéré bari digeutahan ngarah napel papatongna teu bisa ingkah jeung biasana ari dikawihan mah papatong téh sok babari datangna, teu cara ngan diudag-udag hungkul sok hésé ngalana jeung sok kabur waé, ari kaburna papatong mah sakali ngapung téh sok jauh pisan ti tempat manéhna eunteup jadi hésé néanganana, nu matak barudak baheula mah sok ngarawih bari ngala papatong téh. Matak maké geutah cau téh sabab geutahna téh rapet pisan bisa ogé maké geutah tangkal karét éta mah bakal leuwih rapet. Cara ngawihkeunana ogé kudu tarik ulah laun, sangkan papatongana daratang, ngawihkeunna ogé kudu bari leuleumpangan ulah cicing di tempat, kudu bari néangan, kieu rakitan kawihna:

Tong tong papatong
Dibéré cau sapotong 
Ari béak ménta deui
Teup, teup, teup 
Ari eunteup jang Si Ujang.Kawih kaulinan barudak (diakses tanggal 03 Mei 2011)

Referensi

Kaulinan budak Sunda
Franky nyaéta ngaran karakter fiktif dina Manga jeung Anime One Piece. Franky nyaéta cyborg anu asalna ti kota cai Water Seven, Franky ogé pamingpin kelompok pembongkar parahu Keluarga Franky. Franky miboga awak badag, osok maké baju Hawaii anu kancingna muka, ogé ngan ukur maké calana jero.

Kapribadian
Franky nyaéta cyborg anu Konyol tur bodo, Franky osok ngalakukeun pose-pose anu teu puguh saméméh beraksi. Salian ti éta, Franky ogé gampang ngambek, jeung ceurik.

Tapi Franky osok pedula ka jelma anu aya di sabudeureunna, jiga anak buahna jeung Usopp anu kakarak jadi babaturanna. Panampilan Franky mangrupa Parodi tina Ace Ventura, tina baju hawaiina dugi ka buukna.

Impian Franky nyaéta nyieun parahu anu pang hadéna di dunia anu engkéna bakal ngulilingan dunia. Frangky dijadikeun tukang ngabenerkeun parahu di kelompok bajak laut Topi Jerami.

Cyborg Tingkat 2
Franky anu di teleport Kuma ka pulo salju, pulo éta mangrupa pulo tempat asal DR. Vegapunk, dokter jenius anu ngadamel cyborg. Franky teu kahaja asup ka imahna DR. Vegapunk anu sakaligu laboratorium rahasiana. di dinya Franky ngarobah awakna, jeung nyieun senjata ayar.

Rujukan

Karakter One Piece
Bajak laut fiksi

ca:Llista de personatges de One Piece#Franky
Pim-pom pilem nyaéta kawih kaulinan anu tujuanana pikeun ngundi. Biasana aya pamingpinna ti salah saurang barudak (dipilih anu panggedéna), cara maénna pamingpin ngeupeulkeun leungeun anu kénca tuluy dikatengahkeun. Barudak séjénna anu ngarariung nurutan, ngeupeulkeun leungeun katuhuna tuluy dikateungahkeun tuluy pamingpinna ninggangan keupeulan barudak ku leungeun katuhuna bari ngawih. Lamun ngawih pamingpinna nepi kana "tiguling", ninggangan eureun. Budak nu katinggang leungeunna meunang undian. Rakitanana kieu :

Pim-pom pilem jabésé
Sédan beureum ti Jogja
Batu ngampur dikempis
Pisang cau karonéng
Néngtét bujal di gunung
Nungtun sapi keur depa
Parahuna tiguling.Kawih kaulinan barudak (diakses tanggal 03 Mei 2011)

Referensi

Kaulinan budak Sunda
Sanggeus taun 200 SM, kagiatan seni pindah ti Yunani ka Roma, kitu ogé jeung drama.  Drama-drama Romawi kacida pentingna dina kamekaran sajarah lantaran gedé pangaruhna ka jaman Renaissance. Loba panulis Renaissance nu tatapakanana tina drama-drama Yunani nu disadur kana drama Romawi, misalna waé William Shakespeare. 
Téater Roma mangrupa hasil adaptasi tina téater Yunani, bédana téh dina scene ditambahan témbok nu jangkung nu disebut FaÇade.  Panggung mibanda pungsi minangka jalan.  Pamaréntah ngan saukur méré bantuan dina pintonan-pintonan, sedengkeun waragadna mah jadi tanggung jawab jalma nu baleunghar.

Wangun drama di Teater Romawi

Tragédi
Wangun drama ieu diwanohkeun ka Roma taun 240 SM ku Livius Andronicus (ngaliwatan saduran tragédi-tragédi Yunani). Panulis tragédi nu kasohor nyaéta Lucius Annaeus Seneca (4 SM-65 SM).  Seneca nyaéta inohong politik jeung sasta sarta sauranf filsuf nu nganut mazhab STOA. Tulisan-tulisanana leuwih museur kana filsafat, sawatara surat, esei, sarta hiji satyr jeung 9 tragédi.

Komédi
Ampir sarua jeung komédi anyar Yunani. Lakon koor dileungitkeun sarta ditambahan ku musik jeung lagu. Panulis-panulisna nyaéta Terence jeung Plautus.

Drama minor
Ieu drama dibagi jadi tilu nyaéta farce péndék, mime (drama péndék nu faktual), jeung pantomim. 
Jenis drama nu dipikaresep di Roma nyaéta komédi, farce péndék, pantomime, jeung pintonan-pintonan sénsasional.

Referensi

Sajarah
Seni peran
'''Oray-orayan''' nyaéta kawih kaulinan anu sok dihaleangkeun nalika barudak rék ulin ucing-ucingan, biasana saméméh prung ulin, barudak sok silih cekel heula taktak. Nu tukang nyekel taktak nu hareupeunana jeung saterusna tuluy maju ka kénca ka katuhu katempona ngaléor siga oray bari ngawih tuluy luar-léor mapayan jalan ngurilingan budak nu keur jaga jadi guha nepi kaasup salah saurang budak tuluy dititah milih rék ka mana, naha rék milu ka kelompok nu ka hiji guha katuhu atawa rék milih kelompok nu ka dua guha ka kénca, kawihna kieu:

Oray-orayan 
Luar-léor mapay sawah
Entong ka sawah 
Paréna keur sedeng beukah

Oray-orayan
Luar-léor mapay leuwi
Entong ka leuwi
Di leuwi loba nu mandi
Saha nu mandi
Anu mandi pandeuri

Oray-orayan 
Luar-léor mapay kebon
Entong ka kebon
Loba barudak keur ngangon
Mending gé teuleum di leuwi loba nu mandi
Saha nu mandi
Nu mandi pandeuri.

Sanggeus kitu, huluna tuluy ngudak buntutna bari disada, "kok, kok, kok, kok".

Kawih liannna :

Oray-orayan
Oray naon
Oray bungka
Bungka naon
Bungka laut
Laut naon
Laut dipa
Dipa naon
Di pandeuri, ri, ri, ri, ri . . .  blos!.Kawih kaulinan barudak (diakses tanggal 03 Mei 2011)

Referensi

Kaulinan budak Sunda
Sanggeus kakawasaan Roma runtag, bantuan pamaréntah ogé teu katémbong deui.  Rombongan sandiwara keliling nu mintonkeun mime jeung para troubadour hirup nepi ka abad pertengahan Eropa. 
Naskah-naskah Terence, Plautus, jeung Seneca ogé diteundeun ku para paderi pikeun ditalungtik tur dianalisis gaya nulisna minangka modél gaya basa Latin. Drama abad pertengahan mekar antara taun 900-1500. Ieu drama leungit dina taun 1600-an nalika jaman reformasi, iwal ti di Spanyol.

Wangun Drama

Drama Liturgi
Ieu drama mimiti mekar taun 900-an minangka bagéan tina upacara misa.  Dina éta upacara dipintonkeun drama péndék dina basa Latin. Caritana biasana museur dina carita-carita agamawi nu dicokot tina Bible. Ieu drama dilakukeun di jero garéja nalika upacara misa. Taun 1200-an, ieu drama mimiti dibawa kaluar garéja.

Cycle
Dina dasarna cycle masih aya dina tataran religious, ngan geus diseselan ku unsur bodor. Pintonan cycle dipintonkeun dina karéta kuda. Di sawatara dayeuh di Eropa, ieu pintonan dipintonkeun dina panggung nu panjang nu disebut Mansion.
Miracle
Ieu drama nyaritakeun ngeunaan jalma-jalma suci (santo-santo). Pintonanana biasana dilakukeun di jalan-jalan jeung di lapang.
Drama Moral
Ieu drama leuwih museur kana téma kahadéan, nu beunghar jeung nu sangsara, élmu pangaweruh, nu pinter jeung nu bodo, jeung sajabana. Tujuanana nyaéta némbongkeun ayana hiji hal nu patukangtonggong dina ieu kahirupan. Biasana sipat ieu drama henteu dramatis. Dina drama ieu biasana aya badut minangka unsur bodorna. Ieu drama ogé nu loba mangaruhan William Shakespeare dina jaman Renaissance. 
Farce
Sipatna sékulér mekar di saluareun geréja. Sipatna komikal sarta dumasar kana carita-carita masarakatna.

Referensi

Sajarah
Seni peran
Radiohéad nyaéta grup musik rock alternatip asal Inggris kalayan personil Thom Yorke (vokal, gitar ritem, piano), Jonny Greenwood (gitar mélodi, keyboard), Ed O'Brien (gitar, vokal, perkusi), Colin Greenwood (bassis, synthesizer) jeung Phil Selway (drum, perkusi). Radiohéad dibentuk di Abingdon, Oxfordshire, Inggris taun 1986.

Sajarah 
Thom Yorke, anu ngamimitian naratas grup musik Radiohéad. Awalna, Thom maén di grup musik TNT, terus ngajakan Cholin sangkan ngilu jeung manéhna jeung O'Brien pikeun nyieun grup musik anyar. Teu lila ti harita Phil asup jadi drummer. Adina Colin, Johny Greenwood sok ngaganggu latihan terus ménta sangkan bisa ngilu dina band. Awalna Johnny jadi pamaén harmonika, terus keyboardis, anu ahirna jadi gitaris. Awalna ieu grup musik dingaranan On a Friday (poé jum'at) sabab sok latihan poé Jum'at. Debut pertamana dimulai di Yerikho Tavern taun 1987. Teu lila ti harita On a Friday ngajieun kontrak jeung EMI terus ngaganti ngaran grup musikna jadi Radiohéad.

Single pertamana nyaéta Creep anu dirilis taun 1992 nu diasupkeun dina album Pablo Honey sataun sanggeusna. Disusul ku album The Bends taun 1995. Album OK Computer dirilis taun 1997, terus album Kid A taun 2000. Sataun sanggeus album Kid A dirilis, giliran album Amnesiac anu dirilis. Taun 2003, album Hail to the Thief dirilis. Taun 2007, album In Rainbow dirilis. 2011 awal, album The King of Limbs dirilis. Husus album in rainbow jeung The King of Limbs, dirilis sacara digital (download saacan dirilis dina bentuk konkrét.

Diskografi

 Pablo Honey (1993)
 The Bends (1995)
 OK Computer (1997)

 Kid A (2000)
 Amnesiac (2001)
 Hail to the Thief (2003)
 In Rainbows (2007)
 The King of Limbs (2011)
 A Moon Shaped Pool (2016)

Référénsi

Grup musik
Grup musik ti Inggris
Batubara

Batubara nyaéta sédimén/daglegan endapan senyawa organik karbonan anu ngawujud sacara alamiah tina sésa-sésa tutuwuhan . Pertambangan batubara nyaéta pertambangan daglegan karbon anu aya dina jero bumi, kaasup bitumen padet, gambut, jeung batuan aspal. Mineral jeung batubara salaku sumber daya alam anu teu bisa dianyarkeun mangrupa kakayaan nasional anu aya dina kakawasaan nagara pikeun sahadé-hadéna karaharjaan rahayat.
 
Prosés ngawujudna batubara tina tutuwuhan ngaliwatan dua tahap, :
Tahap ngawangun gambut (péat) tina tutuwuhan sering disebut prosés péatification.
Tahap ngawangun batubara tina gambut, sering disebut prosés coalification.
Tutuwuhan anu rungkad  atawa paéh, umumna bakal buruk jeung ancur nepi ka sanggeus sababaraha waktu lilana teu katingali deui wangun aslina. Dina enas-enasna mah prosés jadi burukna téh mangrupa oksidasi anu dilantarankeun ku ayana oksigén jeung aktivitas baktéri atawa jasad renik lianna.

Matéri Pangwangun Batubara

Ampir kabéh matéri anu ngawangun batubara nyaéta tutuwuhan.:
 Alga, ti jaman Pre-kambrium nepi ka Ordovisium kalawan sélna tunggal.<prob> Endapan batubara tina ieu périodeuu saeutik.
 Silofita, ti jaman Silur nepi ka Devon Tengah, mangrupa rundayan tina alga. Endapan batubara tina périodeuu ieu saeutik.
Pteridofita, ti jaman Devon Luhur nepi ka Karbon Luhur. Matéri utama anu ngawangun batubara saumur Karbon Luhur aya di Éropah jeung Amérika Kalér. Pteridofita téh tutuwuhan tan kembang, tan siki. Ngarundayna ku cara nyebarkeun spora, tur tumuwuh dina iklim haneut.
Gimnospermae, ti jaman Permian nepi ka Kapur Tengah.  Ieu tutuwuhan téh hétéroséksual, sikina dibungkus dina jero buah (saperti pineus) jeung ngandung kadar geutah (résin) anu loba.
Angiospermae, ti jaman Kapur Luhur nepi ka ayeuna. Ieu mangrupa jenis tutuwuhan modéren, buahna nutupan siki, jalu jeung bikang aya dina hiji kembang, kadar geutahna kurang upama dibandingkeun jeung Gimnospermae, tur umumna kurang bisa diawétkeun.

Rupa-rupa Batubara 
Dumasar kualitasna, batubara dibagi jadi 5, nya éta: 
  Veen atanapi turf, nyaéta batubara anu ngandung karbon kirang ti 50%.  Batubara nu kieu umurna paling ngora dibandingkeun sareng jinis batubara sanés.  Perenahna masih diitung dina beungeut bumi.  
 Bruinkool atawa batubara coklat, nyaéta batubara anu ngandung kira-kira 75% arang.  Tempatna di lapisan tersiér bumi.  
Steenkol atawa batubara hideung, nyaéta batubara ngandung kira-kira 75-90% karbon.  Tempatna aya dina lapisan karbon sareng tersiér bumi.  
 Antrasit, nyaéta batubara anu ngandung karbon leuwih ti 90%.  
 Graphiet, nyaéta batubara anu ngandung 96% areng.

Rujukan

Barang Tambang
Batu bara
Kategori :Bahan bakar
Kendi (lemesna: Caratan) nyaéta wadah paranti nendeun air minum, asalna tina taneuh liat anu wangunna buleud, beuheungna panjang.
 Kendi téh mangrupa barang gagarabahan pikeun wadah cai, biasana lamun cai ditendeun dina kendi osok jadi tiis. Biasana kendi osok ditendeun dina luhureun méja paranti dahar.

Étimologi
Sebutan kendi ilaharna dipikawanoh di Asia Tenggara. Kecap kendi asalna tina basa Sanskrit India nyaéta  kundika anu hartina wadah cai nginum. Dina ikonografi Hindu kundika mangrupa rarangkén ti Dewa Brahma jeung Dewa Siwa. Sedengkeun dina agama Budha kundika kendi téh mangrupa Awalokisteswara jeung peziarah Bhuda anu mawa kendi, dianggap salah sahiji tina dalapan welas wadah cai anu dianggap jadi Rahib Suci Bhuda dina lalampahan néangan Kitab Suci.

Pungsi Kendi
Pungsi utamana kendi nyaéta pikeun wadah cai nginum, sangkan cai téh jadi tiis jeung seger. Kendi ogé bisa jadi wadah pikeun ubar saperti ramuan (obat-obatan tradisional). Salain ti éta kendi ogé dipaké pikeun acara-acara nu tangtu, saperti dina kawinan di mana kendi téh jadi lambang kawin, cai anu aya dina éta kendi dianggap suci, murni jeung tiis, anu ngagambarkeun simbol kawin (nikah) anu sampurna. Di Jawa Barat aya upacara kawin, anu dina prakprakanana pangantén awéwé ngumbah suku pangantén lalaki ku cai kendi. Kendi ogé dipaké dina acara sakral nalika upacara saméméh ngurebkeun mayit, saencan dikurebkeun osok aya tradisi meupeuskeun kendi anu eusina cai. Kendi dipaké pikeun  penobatan atawa  pengukuhan, saperti acara ékspor perdana, kontainer dibanjur ku cai kendi anu geus dipeupeuskeun, atawa nalika méré ngaran hiji pausahaan.

Kendi di Unggal Wewengkon
Di Jawa Barat kendi dipaké pikeun upacara adat ngawinkeun, Di Jawa Tengah kendi dipaké nalika upacara ngurebkeun mayit. Di Bali kendi dipaké dina acara-acara kaagamaan, jeung dipaké barang kaulinan budak.

catetan

Parabot
Gagarabah
Dudukuy nyaéta istilah umum anu dipaké pikeun sebutan anu nutupan sirah sangkan iuh teu kapanasan jeung teu kahujanan. Istilah dudukuy patali jeung patani ku sabab para patani sok maraké dudukuy.  Dudukuy téh basa lemesna tudung, langgukan, tutup sirah, sabangsaning topi. 											

Dudukuy kabagi jadi opat nyaéta :
 Dudukuy galabag bahanna tina wilahan awi anu teu pati ipis, jeung henteu di ayam tapi dientep seureuh nepi ka euweuh celah pikeun asup cahaya panon poé atawa cai hujan. 
 Dudukuy beletok, dijieuna tina haté awi disambungkeun sagedé-gédé payung jeung cekong pisan, nu matak disebut dudukuy beletok sabab lamun katinggang cai hujan ramé sorana. Dudukuy beletok bangunna rék satengah buleudan.
 Dudukuy samak bahan dasarna tina samak. Lolobana dipaké ku patani nalika macul atawa keur gawé di sawah atawa di kebon. Salain ti éta ku para padagang atawa tukang kuli. Bentukna sederhana jeung babari rusak lamun sering dipaké.
 Boni nyaéta galabag dudukuy beletok tapi teu cekung saperti dudukuy beletok sarta hampang.

Kamekaran dudukuy
Kamekaran jaman mangaruhan ngeuyeubanna rupa-rupa dudukuy, dudukuy disebut ogé topi atawa helem, misalna dudukuy kadatuan (helmhoed, B1) jeung dudukuy laken (topi laken).

Galeri

Rujukan

Barang
Tudung
Siwur (dialék Ciamis: Sisiuk) nyaéta parabot paranti nyiuk cai tina jero gentong, dijieunna tina batok kalapa anu dibeulahkeun luhurna, nepi ka wangunna buleud cekung. salah sahiji sisina dibéré panyekelan anu dijieunna tina awi atawa kai. Siwur umumna ditunda dina luhureun gentong atawa dikaitkeun kana témbok dapur. Kiwari pamakéan siwur geus mimiti kaéréh  kaganti ku gayung anu dijieunna tina palastik atawa kaléng.Siwur dipaké pikeun nyiuk cai, misalna tina gentong.Aya sababaraha upacara adat anu maké siwur nyaéta ngamandian awéwé nalika nujuh bulanan jeung siraman nalika saméméh ijab kabul. Siwur di daérah Tasikmalaya dijadikeun barang karajinan anu wangunna ngirut ati. Aya sababaraha istilah nu maké kecap siwur, di antarana nyaéta kakait siwur atawa gantung siwur anu hartina téh turunan ka tujuh dina hiji sistem kekerabatan kulawarga Sunda jeung turunan ka salapan dina sistem kekerabatan sélér sasak

Referensi

Parabot
Wilayah Eropa mimiti kairut kana seni Yunani Purba ti taun 1500 nu dimimitian ku Italia. Panulis-panulis di Italia diajar Puitika Aristoteles jeung Seni Puisi Horatius minangka tatapakan dina nulis esei-eseina. Tina ieu éséi tuluy mekar jadi neoklasisme dina seni. 
Aya 3 rupa drama nu dimekarkeun di Italia nyaéta tragédi, komédi, jeung pastoral. Panulis-panulisna nu kasohor nyaéta Ludovico Ariosto (1474-1533) Giangiorgio Trissino (1478-1550), Giambattista Giraldi Cinithio(1504-1573), jeung Niccolo Machiavelli (1469-1527). 
Cicirén tina drama Italia nyaéta spectacle nu mekar ti istana. Ieu spectacle atawa intermezzo diseselkeun dina pintonan-pintonan drama. Biasana nyokot téma mitologi atawa kahirupan sapopoé kalawan kostum nu imajinatif. Sanggeus taun 1600, ieu intermezzo asup kana opera nu aya dina taun 1590-an. Taun 1650 opera jadi wangun téater nu dipikaresep di Italia.

Jaman Elizabeth
Digunakeunana basa nasional di Eropa ngabalukarkeun tumuwuhna drama-drama nasional nu ditulis dina basa nasional. Ieu téh mangrupa pangaruh paham reformasi nu ngaganti basa latin ku basa nasional. Kamekaran drama nasional ngahontal puncakna di Inggris nalika pamaréntahan Elizabeth jeung dinasti Stuart (1580-1640-an). 
wangunan téater munggaran nu dibuka keur umum nyaéta The Theatre London nu diwangun dina taun 1576.  Taun 1642 geus aya 9 gedong téater di antarana Globe, Rose, jeung Fortune.     
Panulis-panulis nu aya di jaman ieu nyaéta Thomas Kyd (1558-1594), Christopher Marlowe (1564-1593), John Lyly (1554-1606), Robert Greene (1558-1592), William Shakespeare (1564-1616).

Referensi

Seni peran
Sajarah